[{"text_idx": "#000001", "text": "Mae\u2019r ffrae barhaol am bwy sy\u2019n gyfrifol am ddiogelu hen domenni glo Cymru yn cael sylw ar dudalen flaen rhifyn Ebrill Y Cymro. Yn destun dadl ers cryn amser mae wedi cyrraedd pwynt berwi wrth i Ddirprwy Weinidog Newid Hinsawdd, Lee Waters ddweud: \u201cNid yw setliad ariannu Llywodraeth Cymru yn adlewyrchu\u2019r costau anghymesur o fynd i\u2019r afael a\u0302 gwaddol glofaol y DU. Mae\u2019n gwbl annheg ac, yn blwmp ac yn blaen, yn anghynaladwy i San Steffan barhau i ddadlau y dylai cymunedau Cymru ysgwyddo\u2019r costau hyn.\u201d"}, {"text_idx": "#000002", "text": "Mae\u2019r fideo mae pawb yn siarad amdano (a\u2019i wylio) yn cael digon o sylw hefyd. Pa fideo? \u2013 wel, perfformiad angerddol Dafydd Iwan o \u2018Yma o Hyd\u2019 cyn y ge\u0302m fawr gan wrth gwrs. Mae cannoedd ar filoedd wedi ei weld yn barod ar YouTube. Da o beth!"}, {"text_idx": "#000003", "text": "Tynnu sylw at ddyfodol ein siopau Cymraeg y mae Dafydd Iwan ei hun yn ei golofn tra bod Lyn Ebenezer yn cofio ei hen ffrind Dai Jones Llanilar gan obeithio ei fod bellach mewn rhyw nefoedd o gefn gwlad: \u2018A boed y nefoedd honno yn nefoedd ddi-gathod\u2019."}, {"text_idx": "#000006", "text": "Mae rhifyn Ebrill Y Cymro ar gael o siopau ar draws Cymru. I dderbyn copi drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru"}, {"text_idx": "#000007", "text": "Cyhoeddir gan Cyfryngau Cymru Cyf."}, {"text_idx": "#000008", "text": "Nid yw'r farn a amlygir yn erthyglau unigol y cyhoeddiad hwn o angenrheidrwydd yn cynrychioli barn y cyhoeddwyr"}, {"text_idx": "#000010", "text": "Mae'r safbwyntiau a fynegwyd yma yn eiddo i'n defnyddwyr ac nid o reidrwydd yn adlewyrchu barn Y Cymro neu unrhyw gwmni yn gysylltiedig a Y Cymro."}]